Demografia Slovenska

Demografia Slovenska obsahuje informácie o obyvateľstve na území Slovenska od roku 1848.

Počet obyvateľov

Aktuálny stav počtu obyvateľov

Podľa výsledkov Sčítania obyvateľov, domov a bytov (SODB) z roku 2021  na Slovensku žije 5 449 270 obyvateľov. Z celkového počtu obyvateľov je 49 percent mužov a 51 percent žien, čo je pokles o približne tisíc ľudí oproti 5 450 421 (31.12. 2018).

Veková štruktúra 
0 – 14 rokov: 16 %

15 – 64 rokov: 67 %

nad 65 rokov: 17 %

Oproti roku 2011 výrazne narástol podiel obyvateľov nad 65 rokov a to vo všetkých krajoch,  najviac ich počet narástol v Trenčianskom kraji.

Priemerný vek 
spolu: 38,7 rokov (2009)

muži: 37,1 rokov (2009)

ženy: 40,3 rokov (2009)

Pomer pohlaví 
pri narodení: 1 023 mužov na 1 000 žien (2010)

spolu: 946 mužov na 1 000 žien (2010)

Národnostné zloženie a obce 
98,9 % obyvateľov s trvalým pobytom má slovenskú štátnu príslušnosť. Najviac osôb s inou štátnou príslušnosťou trvalo býva v Bratislavskom kraji, najmenej v Trenčianskom kraji. O niečo viac obyvateľov žije v mestách (53,2 percenta) ako na vidieku (46,8 percenta).

Historický prehľad stavu obyvateľstva na území Slovenska

Sčítania obyvateľov v rokoch 1848 – 2021

Hustota obyvateľstva

Pohyb obyvateľstva od roku 1919 

Poznámka: Pokles počtu narodených v roku 2012 je spôsobený zmenou metodiky. Medzi narodených sa totiž od roku 2012 nezapočítavajú deti narodené v zahraničí matkám s trvalým pobytom na Slovensku. Do roku 2012 sa počítali aj tieto deti, pričom rozdiel medzi týmito dvomi údajmi sa postupne zvyšoval, najmä v dôsledku vstupu Slovenska do EÚ, na približne 5-tisíc ročne.

Demografický vývoj 
Slováci uzavreli v roku 2015 celkovo 28 775 manželstiev, rozvedených bolo 9 786 manželstiev. Na 100 uzavretých manželstiev pripadlo 34 rozvodov. Rozvodovosť od roku 2008 klesá.

V roku 2016 bolo uzavretých 29 897 manželstiev a rozviedlo sa 9 286 manželských dvojíc. Na 100 uzavretých manželstiev teda pripadlo 31 rozvodov. Priemerný vek obyvateľov bol 40,4 roka. Slovenskú národnosť malo 81,3 % obyvateľstva, druhou najpočetnejšou národnosťou bola maďarská (8,4 %), treťou rómska (2,0 %)

Súčasný prirodzený prírastok 

Počet narodených v januári 2017 =  4 674
Počet narodených v januári 2018 =  4 680

Počet zomrelých v januári 2017 = 5 668
Počet zomrelých v januári 2018 = 4 564

Prirodzený prírastok v januári 2017 =  -994
Prirodzený prírastok v januári 2018 =  116

Dojčenská a novorodenecká úmrtnosť na Slovensku 
celková: 5,7 zomrelých na 1 000 živonarodených (2010)

Očakávaná (stredná) dĺžka života pri narodení 
spolu: 76 rokov (2010), 76,82(2020); 74,8 (2021).  

muži: 72 rokov (2010); okolo 73 rokov (2014) ; 73,7 (2016); 73,47 (2020); 71,3 (2021).

ženy: 80 rokov (2010); viac ako 80 rokov (2014); 80,4 (2016); 80,17 (2020); 78,3 (2021).

Očakávaná dĺžka života pri narodení na Slovensku bola od roku 2014 pre ženy viac ako 80 rokov a pre mužov okolo 73 rokov, čo znamenalo po prvýkrát v histórii nárast na priemerné očakávanie 77,0 roku. Tento priemer (77 rokov) sa odvtedy u nás udržiaval až do roku 2020. Očakávaná dĺžka života pri narodení na Slovensku od roku 1960 do roku 2020 tak narástla o asi 10 rokov. Údaje Eurostatu z roku 2022 však naznačujú, že nárast strednej dĺžka života sa vo viacerých členských štátoch EÚ zastavil alebo dokonca klesal. Pandémia COVID-19 skrátila v priebehu roka 2021 strednú dĺžku života pri narodení takmer v polovici členských štátov EÚ a najhoršie je na tom Slovensko a Bulharsko, kde sa predpokladaná dĺžka života skrátila o 2,2 roka v porovnaní s rokom 2020. Slovensko tak kleslo z 77,0 v roku 2020 na 74,8 roka (71,3 muži a 78,3 ženy) v roku 2021.

Migrácia 

V roku 2012 sa zo Slovenska odsťahovalo takmer 2 000 Slovákov, v rovnakom čase sa ich vrátilo 5 400. V roku 2015 sa na Slovensko prisťahovalo 6 997 ľudí zo zahraničia, čo je o 1 640 viac ako rok predtým, zo Slovenska sa naopak vysťahovalo 3 870 ľudí. V roku 2016 celkovo žilo v krajine legálne 69 695 cudzincov (podiel 1,3 % v populácii). V roku 2021 najviac cudzincov žilo v Bratislave, no stále je to menej ako 3 % obyvateľov hlavného mesta. Ide najmä o ľudí s českou, maďarskou a ukrajinskou štátnou príslušnosťou.

Národnostné zloženie

Náboženstvo 

Slovenská ústava garantuje slobodu vierovyznania. Väčšina obyvateľov Slovenska (68,9 %) vyznáva rímskokatolicizmus; druhou najväčšou skupinou sú ľudia bez vyznania (13,0 %). 6,9 % obyvateľstva sú evanjelici a.v., gréckokatolíci tvoria 4,1 % obyvateľstva, Reformovaná kresťanská cirkev tvorí 2 % a 0,9 % obyvateľov Slovenska sú pravoslávni. Zvyšných 4,2 % obyvateľov vyznávajú iné vierovyznania alebo odmietli odpovedať.

Gramotnosť 
definícia:
obyvatelia starší 8 rokov, ktorí vedia čítať a písať
celková populácia:
99,6 %
muži:
99,7 %
ženy:
99,6 %

Jazyky 

Úradným jazykom Slovenska je slovenčina, ktorá patrí do skupiny západoslovanských jazykov. Kodifikácia spisovného slovenského jazyka sa uskutočnila v roku 1843 na základe stredoslovenského nárečia. Slovenčina používa abecedu zloženú zo 46 modifikovaných latinských písmen. Menšinové jazyky sa môžu používať v styku s úradmi v obciach, kde podiel obyvateľstva prevyšuje 20 %. V praxi sa to týka vyše stovky maďarských obcí, desiatky rusínskych/ukrajinských a rómskych obcí a jednej nemeckej obce.

Materinský jazyk

Slovenčina – 80,7 %, maďarčina – 8,5 %, rómčina – 2,0 %, ostatné – 1,8 %, nezistené – 7,0 %.

Údaje sú čerpané zo sčítania z roku 2011.

Najčastejšie používaný jazyk v domácnosti

Slovenčina – 73,3 %, maďarčina – 8,7 %, rómčina – 2,4 %, ostatné – 2,1 %, nezistené – 13,5 %.

Údaje sú čerpané zo sčítania z roku 2011

Najčastejšie používaný jazyk na verejnosti

Slovenčina – 80,4 %, maďarčina – 7,3 %, ostatné – 2,8 %, nezistené – 9,5 %.

Údaje sú čerpané zo sčítania z roku 2011.

Najväčšie mestá na Slovensku 

V mestách žije nadpolovičná väčšina obyvateľstva Slovenska. Najľudnatejšia je Bratislava, nasledujú Košice, Prešov, Žilina, Banská Bystrica a Nitra.

Referencie

Pozri aj 
Demografická štatistika na Slovensku

Externé odkazy 
Štatistický úrad Slovenskej republiky
Demographic Research Centre
 zoznam osád v Uhorsku v 19. storočí - PETROV, Alexej Leonidovič. Sborník Fr. Pestyho Helység névtara-Seznam osad v Uhrách z r. 1864-65, : jako pramen historicko-demografických údajů o slovenských a karpatoruských osadách. Praha: Česká akademie věd a umění, 1927. 174 s. - dostupné online v Digitálnej knižnici UKB

 
Slovensko